/* KOM/2011/0242 galutinis */ KOMISIJOS ATASKAITA EUROPOS PARLAMENTUI IR TARYBAI dėl Tarybos reglamento (EB, Euratomas) Nr. 58/97 ir Europos Parlamento ir Tarybos reglamento (EB) Nr. 295/2008 dėl verslo struktūros statistikos (nauja redakcija), kuriuo panaikintas ir pakeistas Reglamentas Nr. 58/97, įgyvendinimo





[pic] | EUROPOS KOMISIJA | Briuselis, 2011.5.4 KOM(2011) 242 galutinis KOMISIJOS ATASKAITA EUROPOS PARLAMENTUI IR TARYBAI dėl Tarybos reglamento (EB, Euratomas) Nr. 58/97 ir Europos Parlamento ir Tarybos reglamento (EB) Nr. 295/2008 dėl verslo struktūros statistikos (nauja redakcija), kuriuo panaikintas ir pakeistas Reglamentas Nr. 58/97, įgyvendinimo KOMISIJOS ATASKAITA EUROPOS PARLAMENTUI IR TARYBAI dėl Tarybos reglamento (EB, Euratomas) Nr. 58/97 ir Europos Parlamento ir Tarybos reglamento (EB) Nr. 295/2008 dėl verslo struktūros statistikos (nauja redakcija), kuriuo panaikintas ir pakeistas Reglamentas Nr. 58/97, įgyvendinimo TURINYS 1. ĮŽANGA 3 2. REGLAMENTAVIMO POKYČIAI 3 3. VERSLO STRUKTŪROS STATISTINIŲ DUOMENŲ PRIEINAMUMAS IR KOKYBĖ 4 3.1. Pagrindiniai duomenų rinkiniai 4 3.2. Duomenų rinkinių teikimas laiku, prieinamumas ir reikalingumas 5 3.3. Konfidencialumo taisyklės ir įgyvendinimas 8 3.4. Tikslumas 8 3.5. Suderinamumas ir palyginamumas 9 4. VERSLO STRUKTŪROS STATISTIKOS (VSS) REGLAMENTO LAIKYMASIS 9 5. ĮMONĖMS TENKANTI NAŠTA IR VEIKSMAI NAŠTAI MAŽINTI 9 5.1. Įžanga 9 5.2. Veiksmai naštai mažinti 9 6. TOLESNI VEIKSMAI 9 ĮŽANGA Tarybos reglamento Nr. 58/97 (toliau – Reglamentas Nr. 58/97 arba VSS reglamentas) tikslas, numatytas jo 1 straipsnyje, – nustatyti bendrą Bendrijos statistinių duomenų apie verslo struktūrą, veiklos rūšis, konkurencingumą ir veiklos rezultatus Bendrijoje rinkimo, rengimo, perdavimo ir įvertinimo sistemą. VSS reglamente nustatytos normos, standartai ir apibrėžtys, būtinos palyginamai Bendrijos statistikai rengti. Ši ataskaita skirta Reglamento Nr. 58/97 įgyvendinimo klausimams. Reikėtų pabrėžti, kad Reglamentas Nr. 58/97 panaikintas ir pakeistas Europos Parlamento ir Tarybos reglamentu (EB) Nr. 295/2008 dėl verslo struktūros statistikos (nauja redakcija) (toliau – Reglamentas Nr. 295/2008). Ataskaita parengta iš dalies remiantis Reglamento Nr. 58/97 14 straipsnio 1 dalies nuostatomis dėl 2007 ataskaitinių metų galutinių duomenų, iš dalies – Reglamento Nr. 295/2008 13 straipsnio 1 dalies nuostatomis dėl 2008 ataskaitinių metų preliminarių duomenų. Ši ataskaita rengta pagal šias nuostatas todėl, kad pirmieji išsamūs 2008 ataskaitinių metų duomenų rinkiniai pagal visus Reglamento Nr. 295/2008 priedus bus patvirtinti tik 2011 m. pradžioje ir bus per vėlu pateikti ataskaitą laikantis Reglamente Nr. 295/2008 nustatytų terminų, todėl ši ataskaita rengiama iš dalies remiantis dvejų reglamentų nuostatomis. Apskritai ataskaitoje siekiama pateikti informacijos apie Europos Komisijos veiksmus, kuriais naudotojams užtikrinama galimybė naudotis kokybiška Europos verslo struktūros statistika, ir apie tai, kaip ir kokiu mastu valstybės narės įgyvendinimo VSS reglamentus. Be to, ataskaitoje aptariama verslui tenkanti našta ir valstybių narių veiksmai tai naštai mažinti. REGLAMENTAVIMO POKYČIAI Po to, kai 2007 m. parengta ankstesnė ataskaita, VSS reglamentas 2008 m. panaikintas ir 2008 m. kovo 11 d. priimtas Europos Parlamento ir Tarybos reglamentas (EB) Nr. 295/2008. Kadangi Reglamentas Nr. 58/97 ne kartą iš dalies keistas ir taip pat reikėjo įtraukti kitus pakeitimus, aiškumo dėlei pasirinkta išdėstyti jį nauja redakcija. Reglamentu visų pirma siekta patenkinti padidėjusį statistinių duomenų, ypač paslaugų, poreikį, supaprastinti ir sumažinti teiktinų duomenų kiekį, kiek tai įmanoma. Reglamentas Nr. 295/2008 papildytas dviem naujais priedais (VIII priedu dėl verslo paslaugų struktūros statistikos ir IX priedu dėl verslo demografijos struktūros statistikos), be to, įtvirtinti paslaugų sektoriaus duomenų reikalavimai. Taip pat į reglamentą įtrauktas lankstusis modulis įmonių rodiklių ad hoc duomenų konkrečiam rinkimui ir ribotos apimties rinkimui. Nuspręsta pirmą kartą VCC naujoje redakcijoje nustatytą lankstųjį modulį panaudoti renkant finansavimo galimybių duomenis. Šie duomenys turėtų būti surinkti 2011 m. Be to, tam tikros nuostatos supaprastintos; atsisakyta tam tikrų privalomųjų ir pasirenkamųjų kintamųjų, o kai kuriuos kintamuosius dabar reikia rinkti ne kasmet, o kas keletą metų. Šioje ataskaitoje aptariama, kaip įgyvendinamos Reglamento Nr. 58/97 septynių priedų nuostatos; šie priedai taip pat yra pateikti Reglamente Nr. 295/2008, nepakeitus pavadinimų. I priedas. Bendras metinės struktūros statistikos modulis II priedas. Pramonės struktūros statistika III priedas. Prekybos struktūros statistika IV priedas. Statybos struktūros statistika V priedas. Draudimo struktūros statistika VI priedas. Kredito įstaigų struktūros statistika VII priedas. Pensijų fondų struktūros statistika Kaip nurodyta Reglamento Nr. 58/97 12 straipsnyje (Europos Parlamento ir Tarybos reglamento (EB) Nr. 295/2008 11 straipsnyje), verslo struktūros statistiko kokybės vertinimo kriterijai nustatyti Komisijos reglamente (EB) Nr. 1618/1999 (Komisijos reglamente (ES) Nr. 275/2010). VERSLO STRUKTŪROS STATISTINIŲ DUOMENŲ PRIEINAMUMAS IR KOKYBĖ Pagrindiniai duomenų rinkiniai Verslo struktūros statistiniais duomenimis išsamiai apžvelgiama Europos įmonių ir jų įvairios veiklos struktūra, raida ir charakteristikos. Apskritai šiais duomenimis apibūdinama visa rinkos veikla, išskyrus žemės ūkį ir asmenines paslaugas. Pagrindinės VSS duomenų charakteristikos (kintamieji): - verslo demografiniai kintamieji (pvz., įmonių skaičius); - su produkcija susiję kintamieji (pvz., apyvarta, pridėtinė vertė); - su sąnaudomis susiję rodikliai: darbo sąnaudos (pvz., užimtumas, dirbtos valandos); prekių ir paslaugų sąnaudos (pvz., visi įsigijimai); kapitalo sąnaudos (pvz., investicijos į materialųjį turtą); - keli svarbūs išvestiniai rodikliai rengiami kaip tam tikrų piniginių charakteristikų arba verčių vienam gyventojui koeficientai. Kelis duomenų rinkinius visos valstybės narės perduoda remdamosi Komisijos reglamente Nr. 251/2009[1] nustatytais reikalavimais; pagrindinės eilutės yra klasifikuojamos kaip: - metiniai įmonių statistiniai duomenys; - metiniai įmonių statistiniai duomenys pagal dydžio kategorijas; - metiniai regionų statistiniai duomenys; - metinių įmonių statistinių duomenų eilutėje visos charakteristikos skelbiamos pagal šalis ir pateikiamos NACE 1.1 red. klasės lygmeniu (4 skaitmenys). Metiniai įmonių statistiniai duomenys pagal dydžio kategorijas. Visos charakteristikos skelbiamos pagal šalis NACE 1.1 red. grupių lygmeniu (3 skaitmenys) ir pagal užimtumo dydžio kategoriją. Paskirstomosios prekybos veikla skirstoma papildomai pagal apyvartos dydžio kategoriją. Pateikiant metinius regionų statistinius duomenis keturios charakteristikos skelbiamos pagal NUTS-2 regionus[2] NACE 1.1 red. skyrių lygmeniu (2 skaitmenys). Paskirstomosios prekybos duomenys skelbiami NACE 1.1 red. grupių lygmeniu (3 skaitmenys). Duomenys, kuriuos būtina teikti nuo 2008 ataskaitinių metų, bus teikiami Eurostato svetainėje naudojant naujus veiklos klasifikatoriaus kodus (NACE 2 red.). Daugumą VSS duomenų renka nacionalinės statistikos institucijos (NSI), atlikdamos statistinius ar verslo registrų tyrimus, arba imdamos duomenis iš įvairių administracinių šaltinių. NSI, vadovaudamosi savo tyrimų strategija, gali naudoti vieną arba daugiau iš nurodytų šaltinių, atsižvelgdamos į sąnaudas, duomenų kokybę ir įmonėms tenkančią naštą atsakant į klausimus. Eurostato lygmeniu tikrinama visų iš valstybių narių gautų duomenų kokybė ir po to jie skelbiami Eurostato svetainėje. Duomenų rinkinių teikimas laiku, prieinamumas ir reikalingumas 3.2.1. Duomenų rinkinių teikimas laiku Terminai duomenims perduoti Eurostatui (mėnesiais po ataskaitinių metų pabaigos): - I–IV priedų preliminarių duomenų – T+10, - VI priedo duomenų – T+10, - V ir VII duomenų – T+12, - I–IV priedų galutinių duomenų – T+18. 3.2.2. Paskelbtų VSS duomenų prieinamumas Su visais duomenimis galima susipažinti nemokamai Eurostato svetainės[3] pramonei, prekybai ir paslaugoms skirtame skyriuje. Galutiniai 2007 m. V–VII priedų duomenys paskelbti Eurostato svetainėje 2009 m. gegužės mėn., o I–IV priedų – 2009 m. lapkričio mėn. Galutinių 2007 m. duomenų ES suvestiniai rodikliai buvo skaičiuojami remiantis valstybių narių pateiktais duomenimis, o jei duomenų trūkdavo – remiantis įverčiais. Nekonfidencialūs ES suvestiniai rodikliai paskelbti 2010 m. pradžioje. Preliminarūs daugelio šalių 2008 m. I–IV priedų duomenys pagal NACE 2 red. Eurostato svetainėje paskelbti 2010 m. sausio mėn. 3.2.2.1. 2009 m. leidinių programa Rezultatai skelbti ne tik Eurostato svetainėje, bet ir keliuose leidiniuose: viename serijos Panorama leidinyje Europos verslas: faktai ir skaičiai (angl. European Business: Facts and figures ), dešimtyje statistikos santraukų serijos Statistics in focus leidinių ir specialiame atnaujintos struktūros Eurostato svetainės skyriuje, skirtume Europos verslui . VSS duomenys taip pat naudoti daugelyje kitų leidinių. Daug prisidėta 2009 m. rengiant Eurostato metraštį, Eurostato seriją Pocketbook ir regionų metraštį. Be to, nuo 2009 m. vidurio pradėta naudoti nauja priemonė (meta) duomenims skleisti per Eurostato svetainę (angl. Statistics Explained[4] ). Ši priemonė pagrįsta Web 2.0 vikio pobūdžio technologija ir ja iš esmės siekiama aiškinti Europos statistiką pateikiant įvairius duomenis, pabrėžiant įdomius ar netikėtus jų aspektus ir nurodant visą būtiną aiškinamąją informaciją. 3.2.3. Veiksmingas reglamento įgyvendinimas, duomenų rinkinių reikalingumas ir išsamumas Vertinant labai plačiai iš 1, 2 ir 3 lentelių galima daryti išvadą, kad valstybės narės pateikia gan išsamius I–IV priedų duomenis, tačiau finansų sektoriams skirtų priedų (V–VII priedai) duomenys kur kas mažiau išsamūs. Be to, remiantis toliau pateiktų lentelių duomenimis galima pastebėti, kad Eurostato svetainėje skelbta mažiau duomenų, nes kai kurie pateikti duomenys, visų pirma mažų šalių galutiniai I–IV priedų duomenys, buvo konfidencialūs. Preliminarūs 2008 m. I–IV priedų duomenys buvo kur kas labiau prieinami ir mažiau konfidencialūs, nes juos reikėjo pateikti tik NACE 2 red. trijų skaitmenų lygmeniu. 1 lentelė. Galutinių 2007 m. I–IV priedų duomenų pagal NACE 1.1 red. prieinamumas ir konfidencialumas Šalys[5] | Bendras perduotų duomenų langelių skaičius, išreikštas pagal VSS reglamentą reikalaujamų duomenų proc. | Konfidencialių duomenų langelių skaičius, išreikštas perduotų duomenų langelių proc. | Didelės šalys | 94 | 13 | Vidutinės šalys | 92 | 22 | Mažos šalys | 86 | 26 | VISOS | 90 | 22 | 2 lentelė. Galutinių 2007 m. V–VII priedų duomenų pagal NACE 1.1 red. prieinamumas ir konfidencialumas Šalys | Bendras perduotų duomenų langelių skaičius, išreikštas VSS reglamentu reikalaujamų duomenų proc. | Konfidencialių duomenų langelių skaičius, išreikštas perduotų duomenų langelių proc. | Didelės šalys | 63 | 9 | Vidutinės šalys | 78 | 11 | Mažos šalys | 70 | 6 | VISOS | 73 | 9 | 3 lentelė. Preliminarių 2008 m. I–IV priedų duomenų pagal NACE 2 red. prieinamumas ir konfidencialumas Šalys | Bendras perduotų duomenų langelių skaičius, išreikštas VSS reglamentu reikalaujamų duomenų proc. | Konfidencialių duomenų langelių skaičius, išreikštas perduotų duomenų langelių proc. | Didelės šalys | 99 | 5 | Vidutinės šalys | 95 | 16 | Mažos šalys | 91 | 14 | VISOS | 94 | 13 | 3.2.3.1. Reikalingumas naudotojams VSS duomenų reikalingumo naudotojams rodiklis – 2009 m. iš Eurostato svetainės parsisiųsdintų duomenų ar leidinių skaičius ir parduotų leidinių skaičius. Toliau lentelėje nurodyta, kiek kartų 2009 m. naudotojai parsisiųsdino ar įsigijo Eurostato svetainėje pateiktus Eurostato leidinius ar duomenų rinkinius. 4 lentelė. Parsisiųsdinti ar įsigyti leidiniai arba duomenų rinkiniai Parduota leidinių (spausdintinių egzempliorių) | 64 | – Europos verslas: faktai ir skaičiai (2007–2009 m. leidiniai)[6] | Nemokamai parsisiųsdinti leidiniai | 14 584 | – Europos verslas: faktai ir skaičiai | Nemokamai parsisiųsdinti duomenų rinkiniai | I–VII priedai – Metiniai įmonių statistiniai duomenys – Metiniai įmonių statistiniai duomenys pagal dydžio kategorijas – Metiniai regionų statistiniai duomenys – Preliminarūs duomenys – Kita | 49 230 22 814 8 594 11 463 1 744 4 615 | Konfidencialumo taisyklės ir įgyvendinimas Iš 3.2 dalyje pateiktų lentelių matyti, kaip dėl konfidencialumo mažiau duomenų buvo prieinami naudotojams. Visos šalys taikė panašias konfidencialumo taisykles, dažniausiai norėdamos apsaugoti vienos ar kelių įmonių duomenis. Be to, keliose valstybėse narėse taip pat taikyta „dominavimo taisyklė“, pagal kurią duomenys neplatinami, jei daugiau nei tam tikra nustatyta procentine dalimi dominuoja vieno respondento duomenys; šios procentinės dalys šiek tiek skiriasi. Be šalių taikomų konfidencialumo taisyklių, Bendrijos lygmeniu duomenims taip pat taikomos tam tikros nuostatos, kuriomis siekiama apsaugoti konfidencialius nacionalinius duomenis. Visoms valstybėms narėms pritarus priimtoje „Konfidencialumo chartijoje“ nurodytos neskelbtinų ES suvestinių duomenų nustatymo taisyklės. Todėl dėl konfidencialumo nuostatų 7 proc. visų suvestinių ES duomenų, parengtų pagal 2007 m. I–IV priedų įmonių metinius statistinius duomenis, buvo neskelbiami. 5 lentelė. Įmonių metinių statistinių duomenų pagrindinių kintamųjų, pagal kuriuos parengti 2007 m. ES suvestiniai duomenys buvo paskelbti, konfidencialumas; visi veiklos lygmenys pagal NACE 1.1 red. Priedas | Bendras langelių skaičius | Konfidencialių langelių skaičius | Konfidencialių langelių dalis bendro skaičiaus procentais | I priedas | 856 | 57 | 7 | II priedas | 5652 | 480 | 8 | III priedas | 1252 | 42 | 3 | IV priedas | 324 | 14 | 4 | I–IV priedai | 8084 | 593 | 7 | Siekdama patenkinti naudotojų informacijos poreikius Europos Komisija šiuo metu nagrinėja galimybes, kaip pateikti daugiau ES suvestinių duomenų. Svarstyta, kaip galima apskaičiuoti konfidencialių ES suvestinių duomenų įverčius, kad būtų pakankamai apsaugoti individualių respondentų duomenys, užtikrinant tam tikrą suvestinių duomenų tikslumą; apsvarstyti būdai bus taikomi nuo 2008 m. ataskaitinių metų. Kol kas norint pateikti daugiau nekonfidencialiais nacionaliniais duomenimis pagrįstų ES suvestinių duomenų ir užpildyti spragas, atsirandančias dėl neatskleistinų tikrųjų verčių, naudojami įvairūs įverčiai. Tikslumas 1999 m. liepos 23 d. Komisijos reglamente (EB) Nr. 1618/1999 dėl verslo struktūros statistikos kokybės vertinimo kriterijų (toliau – Reglamentas Nr. 1618/1999) nustatyta, kad visos valstybės narės Eurostatui kasmet teikia informaciją apie kokybės rodiklius, pvz., variacijos koeficientus ir duomenų nepateikimą, ir dvi ataskaitas – susijusią su taikomais metodais ir susijusią su pagrindine veikla. Remdamasis visų valstybių narių pateikta informacija Eurostatas atliko 2007 ataskaitinių metų metinį vertinimą ir esmines jo dalis įtraukė į šią ataskaitą. Siekdamas įvertinti pateiktų duomenų kokybę ES lygmeniu, Eurostatas apskaičiavo visų veiklos sektorių grupių lygmeniu (3 skaitmenys) šešių charakteristikų suvestinius ES variacijų koeficientus. Toliau lentelėje matyti, kad, išskyrus kelias išimtis, šešių parengtų charakteristikų (įmonių skaičius, apyvarta, pridėtinė vertė, darbo jėgos sąnaudos, bendros investicijos ir darbuotojų skaičius) suvestiniai ES variacijos koeficientai yra mažesni nei 1,5 proc. Apskritai pateikti pramonės duomenų variacijos koeficientai mažesni, o statybos, prekybos ir paslaugų – truputį didesni. 6 lentelė. Suvestinių ES variacijos koeficientų pasiskirstymas (proc.) 0,6–1,5 | 26,5 | 97,2 | 63,7 | 57,1 | 67,8 | 48,5 | 1,6–2,5 | 0 | 0,9 | 5,9 | 0,6 | 4,2 | 2,4 | >2,5 | 0 | 0 | 0 | 0 | 1,8 | 0,6 | Nuo 2011 m. pradžios VSS duomenys bus vertinami kasmet, pradedant 2008 ataskaitinių metų duomenų rinkimu, remiantis naujuoju Komisijos reglamentu (EB) Nr. 275/2010, kuriuo įgyvendinamos Reglamento (EB) Nr. 295/2008 nuostatos dėl verslo struktūros statistikos kokybės vertinimo kriterijų. Ataskaitos bus parengtos remiantis Europos statistikos praktikos kodeksu. Suderinamumas ir palyginamumas Valstybės narės gali savo nuožiūra pasirinkti SVV duomenų rengimo būdą, todėl norint užtikrinti šalių duomenų palyginamumą būtina griežtai laikytis Komisijos reglamentų. Kaip minėta, valstybės narės turėjo pateikti dvi kiekvienų ataskaitinių metų ataskaitas, kuriose Eurostatui ir naudotojams pateikiama informacijos apie taikomus metodus. Suderinamumas nustatomas pagal tai, kiek galima bendrai naudoti įvairių šaltinių statistinius duomenis, todėl Eurostatas mėgino nustatyti bendrus VSS ir kitų verslo tyrimų bruožus ir tai, kiek jie yra nuoseklūs (nuoseklumas ir suderinamumas gali būti laikomi sinonimais). Palyginamumas taip pat yra tam tikras suderinamumas, kai naudojami to paties šaltinio, tačiau skirtingų laikotarpių ir (arba) regionų duomenys. VSS duomenys gali būti susiję su keliomis kitomis statistikos sritimis, pvz., nacionalinėmis sąskaitomis, darbo sąnaudų tyrimu, darbo jėgos ir trumpalaike statistika. Vis dėlto norint šiuos statistinius duomenis naudoti kartu, būtina užtikrinti, kad jie būtų suderinami. Verslo struktūros statistikos ir minėtų sričių suderinamumas jau yra tirtas ir nustatyta keletas tiek duomenų, tiek metodų skirtumų. Tai nėra netikėtas rezultatas, nes kiekvienoje srityje taikomi savi metodai, geriausiai atitinkantys konkrečios analizės tikslus. Globalizuotame pasaulyje tampa labai sudėtinga rengti verslo ir prekybos statistiką. Pasaulio rinkoms vis labiau jungiantis, kinta ekonomikos struktūra ir įmonių veiklos būdai. Todėl Eurostatas parengė įmonių ir prekybos statistikos modernizavimo ir geresnio integravimo programą (EĮPMS)[8]. Programa bus įgyvendinama šešerius metus, nuo 2008 m. iki 2013 m. Vienas iš svarbių pagal EĮPMS programą įgyvendinamų projektų yra skirtas su verslu susijusios statistikos sąvokų ir metodų nuoseklumui; šis projektas pradėtas 2010 m. trečiąjį ketvirtį ir bus įgyvendinamas 48 mėnesius. Juo siekiama, kad būtų vartojamos nuoseklesnės sąvokos ir ateityje būtų lengviau rengti bendrus teisės aktus, kuriais reglamentuojama įmonių ir prekybos statistika. VERSLO STRUKTŪROS STATISTIKOS (VSS) REGLAMENTO LAIKYMASIS VSS reglamento laikymasis vertinamas pagal valstybių narių punktualumą teikiant duomenis, duomenų išsamumą ir versijų prieš skelbiant galutinius duomenis skaičių. Apskritai palyginti su ankstesne ataskaita teikiant 2007 m. duomenis reglamento laikytasi geriau. Visiškai išanalizuoti visų klausimų, visų pirma susijusių su palyginamumu, nebus įmanoma iki 2011 m. gegužės mėn., kai bus pateiktos atnaujintos kokybės ataskaitos. Apskritai kiekvienais metais duomenys teikiami vis punktualiau. Vis dėlto kai kurios šalys šiek tiek tebevėluoja siųsti duomenis ir dėl to suvestiniai ES duomenys nevisada skleidžiami laiku. Palyginti su ankstesne ataskaita, labiausiai pagerėjo Belgijos, Airijos, Graikijos ir Slovėnijos punktualumas. Vis dėlto Belgija ir Graikija šiek tiek vėlavo pateikti duomenis. Malta labai vėlavo pateikti pirmuosius 2007 m. duomenis. Apie šalių perduotų duomenų rinkinių išsamumą galima pasakyti, kad kartu visi ES-27 šalių ir Norvegijos pateiktų galutinių I–IV priedų eilučių duomenų rinkiniai yra 90 proc. visų reikalaujamų duomenų. Palyginti su 2007 m. ankstesnėje ataskaitoje Europos Parlamentui ir Tarybai aprašyta padėtimi, išsamumas kur kas geresnis, bet pažangos dar nepakanka. Kelios šalių imasi veiksmų, siekdamos, kad duomenys būtų labiau prieinami. Daugelis šalių pateikė preliminarius 2008 m. duomenis iki reglamente nustatyto termino. Kai kurios šalys truputį vėlavo pateikti duomenis, pvz., Belgija ir Italija pateikė duomenis apie 20 dienų po termino, o Graikija ir Lenkija vėlavo daugiau nei mėnesį. Apskritai palyginti su praėjusiais metais šie duomenų rinkiniai nebuvo teikiami punktualiau, tačiau šią padėtį galima paaiškinti tuo, kad 2008 ataskaitiniams metams turėjo įtakos NACE 2 red. taikymas. Iš viso prieinama 94 proc. reikalaujamų duomenų. VI–VII priedų kai kurių eilučių duomenys dar nepateikti. Iš viso prieinama 73 proc. reikalaujamų finansinių priedų duomenų. 7 lentelėje įvertinama, kaip visos valstybės narės, kurioms taikomos VSS reglamento nuostatos 2007 ataskaitinių metų atžvilgiu (ES-27 ir Norvegija), laikėsi reglamento nuostatų. Vertinimas pagrįstas punktualumu, duomenų išsamumu ir versijų teikiant galutinius I–VII priedų 2007 m. duomenis ir preliminarius I–IV priedų 2008 m. duomenis skaičiumi. Pagal reglamento laikymąsi šalys suskirstytos į keturias kategorijas: VG – reglamento laikytasi labai gerai, visi reikalingi duomenys (su nedidelėmis išimtimis) pateikti laiku. G – reglamento laikytasi gerai, teikiant duomenis trūko kelių dedamųjų arba šiek tiek vėluota. P – dalis duomenų pateikta, tačiau su dideliais reglamento laikymosi trūkumais arba nesilaikant terminų. N – didelės duomenų dalies nepateikta arba juos pateikti labai vėluota. 7 lentelė. Bendras reglamento laikymosi vertinimas Šalys | Bendras įvertinimas | EE, ES, FR, LV, LT, HU, AT, PT, RO, SK, FI, SE, NO | VG | BE, BG, CZ, DK ,DE, IE, IT, CY, LU, NL, PL, UK, SI | G | GR | P | MT | N | Iš lentelės matyti, kad dauguma valstybių narių reglamento laikėsi labai gerai arba gerai. Be to, Malta dėjo daug pastangų laikymosi problemoms išspręsti ir pradėjo teikti ankstesnių ataskaitinių metų duomenis. Visos šalys ketina geriau laikytis reglamento nuo 2008 ataskaitinių metų. Eurostatas ėmėsi dvejopo pobūdžio veiksmų, kad reglamento būtų geriau laikomasi. Pirma, reglamento laikymosi ataskaita du kartus per metus teikiama VSS iniciatyvinei grupei ir vieną kartą per metus – verslo statistikos direktorių grupei. Be to, nustačius rimtų nesilaikymo atvejų Eurostato generalinio direktoriaus vardu siųsti rašai nacionalinių statistikos institucijų vadovams. Be stebėsenos veiksmų ir ataskaitų taip pat palaikomi dvišaliai ryšiai reglamento laikymosi trūkumams tirti ir spręsti. Antra, Eurostatas bandė rasti būdų palengvinti duomenų perdavimą, pvz., paprastindamas formatus ir duomenų reikalavimus, ypač naująja VSS reglamento redakcija. ĮMONĖMS TENKANTI NAŠTA IR VEIKSMAI NAŠTAI MAŽINTI Įžanga 2005 m. kovo mėn. Komisijos komunikate „Geresnis reglamentavimas augimui ir užimtumui Europos Sąjungoje skatinti“ paprastinimas buvo įvardytas kaip ES prioritetas. Komisijos komunikate dėl respondentų naštos mažinimo, reikalavimų supaprastinimo ir prioritetų nustatymo Bendrijos statistikos srityje (COM(2006) 693 galutinis) šis įsipareigojimas labiau siejamas su statistika. Kaip minėta, siekiant sumažinti duomenų teikėjams ir įmonėms tenkančią naštą, naujosios VSS reglamento redakcijos tikslas – kuo labiau palengvinti įmonėms tenkančią naštą; todėl atsisakyta tam tikrų privalomųjų ar pasirenkamųjų kintamųjų arba kai kuriuos kintamuosius nurodyta rinkti ne kasmet, o kas keletą metų. Veiksmai naštai mažinti Šiame skyriuje apibendrinama, kokių veiksmų pastaraisiais metais ėmėsi Eurostatas ir valstybės narės, siekdami mažinti įmonėms tenkančias sąnaudas ir naštą. Eurostatas kartu su nacionalinėmis statistikos institucijomis ieškojo būdų sumažinti įmonėms tenkančią naštą. Išdėsčius VSS reglamentą nauja redakcija sumažėjo privalomųjų kintamųjų skaičius, kai kuriuos kintamuosius reikia rinkti ne kasmet, o kas keletą metų, o neprivalomųjų kintamųjų atsisakyta. Be to, pagal naują VSS redakciją šalys gali tiesiog prisidėti prie bendrų Europos rodiklių (CETO žymos), neprivalėdamos teikti išsamių duomenų, jei skaičiai nepakankamai patikimi, kad juos būtų galima skelbti nacionaliniu lygmeniu. Valstybės narės taip pat ėmėsi veiksmų, susijusių su VSS duomenų rinkimo būdais. Dauguma valstybių narių dažnai vykdė atrankinius tyrimus. 26 iš 27 valstybių narių vietoje surašymų naudojo atrankinį tyrimą ar atrankinio tyrimo ir iš kitų šaltinių gautų duomenų derinį. Valstybės narės daugiausia dėmesio skyrė naujoms imties nustatymo strategijoms, kad sumažintų tiek įmonėms tenkančią naštą, tiek nacionalinių statistikos institucijų sąnaudas. Be to, kai kuriose šalyse mažoms įmonėms leista nedalyvauti tyrimuose ir jų duomenys paimti iš administracinių duomenų šaltinių bei parengti taikant įverčius. Daugelis valstybių narių vietoje tyrimų vis dažniau renkasi administracinių duomenų šaltinius. Vis dėlto norint naudoti tik administracinių duomenų šaltinius kyla keletas kliūčių, nes paprastai administracinių ir statistinių duomenų apibrėžtys, formatai, kodai, perdavimo protokolai ir kt. skiriasi. Todėl reikia politinės paramos, kad nacionalinės statistikos institucijos ir atitinkamos vyriausybinės organizacijos sudarytų atitinkamoms reikmėms skirtus susitarimus dėl administracinių duomenų rengimo. Norint pakeisti tyrimus administracinių duomenų šaltiniais, reikia pradinių investicijų – papildomų vidaus išteklių ir naujų priderintų nacionalinių statistikos institucijų darbo metodų, ir tik po to šis būdas taps veiksmingas. Kai kurios šalys taip pat pradėjo ieškoti labiau tiesioginių duomenų rinkimo būdų, pvz., juos tiesiogiai rinkti iš bendrovių sąskaitų. Geriausiu atveju statistiniai duomenys būtų rengiami kaip šalutinis įprastos įmonių sąskaitybos produktas, duomenys būtų tvarkomi automatiškai, bendri identifikatoriai leistų veiksmingiausiai naudoti surinktą informaciją, o tokia informacija būtų savaime platinama toliau, pvz., apdorota ji iš karto būtų siunčiama Eurostatui. Taigi, į įmonėms tenkančią naštą visada atsižvelgiama keičiant duomenims keliamus reikalavimus ar duomenų rengimo procesus. Vis dėlto pagrindinis tikslas lieka nepakitęs – rengti kokybiškus, naudotojų poreikius atitinkančius VSS duomenis, veiksmingai naudojant turimus išteklius. TOLESNI VEIKSMAI Europos statistikos sistemoje nuolat ieškoma būdų, kaip patenkinti naujus statistikos poreikius, labai stengiantis tuo pačiu metu mažinti respondentams tenkančią naštą ir statistikos rengimo sąnaudas. Be to, atsižvelgdama į vis didesnę ES lygmeniu pabrėžiamą Europos statistikos svarbą rengiant, įgyvendinant, stebint ir vertinant ES politiką, Komisija (Eurostatas) parengė Komunikatą dėl ES statistikos rengimo metodo: ateinančio dešimtmečio vizija[9]. Šiame komunikate pateikiama vizija, kaip turėtų būti pertvarkytas Europos statistikos rengimo būdas. Pagal jau minėtą įmonių ir prekybos statistikos modernizavimo ir geresnio integravimo programą (EĮPSM) imamasi praktinių veiksmų šiai vizijai įgyvendinti. Programa siekiama parengti tikslinius rodiklių rinkinius, peržiūrėti prioritetus, sukurti supaprastintą verslo statistikos sistemą ir rasti sumanesnių būdų rinkti duomenis ir modernizuoti bei paprastinti Intrastatą. [1] 2009 m. kovo 11 d. Komisijos reglamentas (EB) Nr. 251/2009, kuriuo įgyvendinamos ir iš dalies keičiamos Europos Parlamento ir Tarybos reglamento (EB) Nr. 295/2008 nuostatos dėl rengiant verslo struktūros statistiką teiktinų duomenų eilučių, priderinant jas prie pakeisto produktų statistinio klasifikatoriaus pagal veiklos rūšis (CPA). [2] Bendras teritorinių statistinių vienetų klasifikatorius (Reglamentas (EB) Nr. 1059/2003). [3] http://epp.eurostat.ec.europa.eu/portal/page/portal/eurostat/home. [4] http://epp.eurostat.ec.europa.eu/statistics_explained/index.php/Structural_business_statistics_overview. [5] Klasifikavimas pagal CETO žymas : didelės šalys: DE, FR, IT, UK; vidutinės šalys: BE, DK, ES, GR, IE, NL, AT, PL, PT, FI, SE, NO; mažos šalys: BG, CZ, EE, CY, LV, LT, LU HU, MT, RO, SI, SK. [6] Nuo 2010 m. šis leidinys popieriuje nebespausdinamas. [7] Apskaičiuoti galutinių 2007 m. 1A, 2A, 3B ir 4A eilučių (I–IV priedai) duomenų NACE 1.1 red. 3 skaitmenų lygmeniu (grupės) arba perskirstytų grupių, kaip minėta VSS reglamento I priedo 9 skirsnyje, duomenų variacijos koeficientai. [8] OL L 340, 2008 12 19; 2008 m. gruodžio 16 d. Europos Parlamento ir Tarybos sprendimas Nr. 1297/2008/EB dėl Europos įmonių ir prekybos statistikos modernizavimo (EĮPSM) programos. [9] COM(2009) 404 galutinis, Komisijos komunikatas Europos Parlamentui ir Tarybai dėl ES statistikos rengimo metodo: ateinančio dešimtmečio vizija.